সুমনা দাস দত্ত: পয়লা বৈশাখ বলতেই চোখের সামনে ভেসে ওঠে, সকালে পাট ভাঙা জামা-কাপড়, দুপুরে কাঁসার থালার পাশে হরেক কিসিমের বাটি ভর্তি ব্যঞ্জন, মিষ্টির হাঁড়ি, দই-এর ভাঁড়। বিকেলে দোকানে দোকানে হালখাতার ক্যালেন্ডার, জিলিপির প্যাকেট নিয়ম করে সংগ্রহ। বাড়ি ফিরে ক্যালেন্ডারের ছবি নিয়ে উন্মাদনা। আর মনে দুকলি গান ভাঁজা, “এসো হে বৈশাখ এসো এসো”-বাঙালির পয়লা বৈশাখ মানে একটা নস্টালজিয়া। নস্টালজিক মুহূর্তকে আরো সুন্দরতর করে তোলে ক্যালেন্ডারের এই লাল কালির তারিখটি।